பின்னர் பத்திரிகையாளர்களைச் சந்தித்த செங்கோட்டையன், “2 லட்சம் குழந்தைகள் ஸ்மார்ட் கிளாஸ் பயிற்சி பெற கணினி வழியில் புதிய முறையில் பாடம் கற்பிக்கப்படும். பள்ளிக்கு மாணவர்கள் சரியாக வருகை புரிகிறார்களா என்பது குறித்து பெற்றோர்களுக்கு செல்போன் மூலமாகத் தகவல் தெரிவிக்கப்படும். கட்டாயக் கல்விச் சட்டத்தின்கீழ் தனியார் பள்ளிகளில் வழங்கப்படும் கல்வியைத் தமிழக அரசு ஊக்கப்படுத்தவில்லை. நாளை சட்டமன்றத்தில் இதுதொடர்பாக அரசின் நிலைப்பாட்டை விளக்க இருக்கிறோம். விளாங்கோம்பை மலைப்பகுதி வனத்துறையின் செட்டில்மென்ட் பகுதியாக உள்ளது. அங்கு பள்ளிக்கூடம் அமைக்க வேண்டுமென மத்திய அரசுக்கு பரிந்துரைகளை அனுப்பியுள்ளோம். அனுமதி கிடைத்தவுடன் அங்கு புதிய பள்ளி தொடங்கப்படும்” என்றார்.